b'\n_START_ARTICLE_\nIgor Janik\n_START_PARAGRAPH_\nIgor Janik (s. 18. tammikuuta 1983 Gdynia) on puolalainen keih\xc3\xa4\xc3\xa4nheitt\xc3\xa4j\xc3\xa4._NEWLINE_Janik saavutti alle 20-vuotiaiden maailmanmestaruuden Jamaikan Kingstonissa vuonna 2002 tuloksella 74,16 m. Kolme vuotta my\xc3\xb6hemmin h\xc3\xa4n vei nimiins\xc3\xa4 my\xc3\xb6s alle 23-vuotiaiden Euroopan-mestaruuden Saksan Erfurtissa ja t\xc3\xa4ll\xc3\xa4 kertaa paras heitto kantoi 77,25 m._NEWLINE_Aikuisten arvokilpailussa Janik on ollut seitsem\xc3\xa4s Osakan MM-kisoissa 2007, jolloin h\xc3\xa4nen paras suorituksensa finaalissa oli 83,38 m. Helsingin EM-kilpailuissa 2012 h\xc3\xa4n sijoittui kuudenneksi tuloksella 81,21. H\xc3\xa4n karsiutui finaalista Pekingin 2008 ja Lontoon 2012 olympialaisissa sek\xc3\xa4 Berliinin 2009 ja Daegun 2011 MM-kilpailuissa. H\xc3\xa4n voitti Euroopan talviheittocupin 2006. Janikin enn\xc3\xa4tys 84,76 m on vuodelta 2008.'